b'\n_START_ARTICLE_\nTerminator\n_START_SECTION_\nHandling\n_START_PARAGRAPH_\nDen unge Sarah Connor finder sig selv blive jagtet af en morder uden at hun kan finde en \xc3\xa5rsag. Hun bliver dog i f\xc3\xb8rste omgang reddet af Kyle Reese, som tager hende med sig og forklarer hende at han og manden der er ude p\xc3\xa5 at sl\xc3\xa5 hende ihjel er kommet fra fremtiden. I fremtiden har maskinerne taget magten og de overlevende mennesker k\xc3\xa6mper mod maskinerne med Sarah Connors fremtidige s\xc3\xb8n John Connor som leder._NEWLINE_Nu er Kyle blevet sendt tilbage for at redde hende fra den Terminator der er blevet sendt tilbage for at sl\xc3\xa5 hende ihjel af maskinerne. En Terminator er en maskine der er bekl\xc3\xa6dt med menneskehud og kan modst\xc3\xa5 alle normale v\xc3\xa5ben. I l\xc3\xb8bet af filmen og deres flugt fra Terminatoren forelsker Sarah og Kyle sig og Kyle bliver da ogs\xc3\xa5 far til den fremtidige opr\xc3\xb8rsleder John Connor. _NEWLINE_Det lykkedes selvf\xc3\xb8lgeligt at f\xc3\xa5 \xc3\xb8delagt Terminatoren, Kyle d\xc3\xb8r dog ogs\xc3\xa5, og til sidst i filmen ser man en gravid Sarah Connor beslutte sig for en gang at fort\xc3\xa6lle sin s\xc3\xb8n at han selv vil sende sin far tilbage i tiden for at redde hende.\n_START_SECTION_\nRobotter\n_START_PARAGRAPH_\nT-600 er en serie af cyborger fra Terminatorfilmene. Den betragtes som en prototype eller forg\xc3\xa6nger til den bedre kendte T-800-serie, som er med i de tre f\xc3\xb8rste film.'